Die Pos | Motoring | Nuwe Rav4 vir Suid-Afrika
Nuwe Rav4 vir Suid-Afrika
06 April 2018 l Paul Smith l Views: 145 l 14 days ago
Die splinternuwe Rav4 2018-model.
Toyota se RAV4 was die motor wat die kompakte sportnutsvoer-tuigafdeling begin het.
Hoewel hy nie meer heeltemal so kompak is nie, bly die RAV4 aan die bo-punt van verkope en taan sy gewildheid nooit met die bekendstelling van ’n nuwe model nie. Nou het Toyota bevestig dat ons, oor presies ’n jaar, ’n nuwe RAV4 in vertoonlokale kan verwag.
Met splinternuwe enjins en ’n belofte van ’n reuseverbetering in ritgehalte, is hierdie model iets om na uit te sien. Kopers moet egter nie vergeet om laat in die jaar of vroeg aanstaande jaar op die uitkyk te wees vir die laaste voorbeelde van die huidige model wat dalk teen winskooppryse opgeraap kan word nie.